section_heading: Životopis
paragraph_text: U lipnju 1933. godine, u doba jačanja nacionalsocijalizma u Njemačkoj, slavni je Wilhelm Furtwängler pozvao Hubermana da kao solist nastupi uz Berlinske filharmoničare. Huberman je njegov poziv odbio poslavši mu otvoreno pismo, koje su tada objavile mnogobrojne međunarodne novine. U tom pismu Huberman se osvrnuo i na aktualna zbivanja u Njemačkoj, pozvavši sve njemačke intelektualce »da dobro razmisle o humanosti i temeljnim ljudskim vrijednostima europske civilizacije, kao i čovjeku slobodnom od okova međurasne netrpeljivosti«.